text: Horsens har fået nyt image - delvist
  13 februar 2012 kl. 13.35
  Horsens har delvist aflagt sig imaget som fængselsby. Nu tænker flere på Horsens som koncertby.
  ?Hvad er det første, du kommer til at tænke på, når jeg siger Horsens??
  Det har analysefirmaet The Nielsen Company foretaget for Horsens Kommune. Firmaet har spurgt et repræsentativt udsnit af danskere over 18 år bosiddende uden for Horsens Kommune.
  45 pct. svarer koncerter.
  38 pct. svarer fængsel.
  22 pct. svarer sport.
  -  Det er ingen tvivl om, at et positivt image og et godt brand er vigtige faktorer, når det handler om tilflytning og ?choice? frem for ?no choise?. Og Horsens Kommune har sammen med en lang række samarbejdspartnere i samfundet Horsens Kommune formået at løfte Horsens i danskernes bevidsthed, siger borgmester Jan Trøjborg (S).
  